jkorsvik/nowiki_second_scrape_merged huggingface dataset:
Palmyreisk

Palmyreisk eller palmyrensk var en vestarameisk dialekt som ble brukt i byen Palmyra i Syria under de første hundreårene av den kristne tidsregning. Den har tydelige trekk fra riksarameisk. 
Det palmyrenske alfabet finnes i ulike versjoner; i tillegg til et standard-alfabet var en kursivert variant i bruk. Kursivskriften ble for det meste forbeholdt mer uformelle inskripsjoner. Kursivvarianten peker med sine runde former frem mot estrangeloskrift.
Det har blitt funnet en rekke eksempler på palmyreisk skrift. Et hundretalls er bevart (per 1995) i Tadmor; men også museer i Paris, London, Oxford og Roma er i besittelse av gjenstander med palmyreiske inskripsjoner. I Algerie har det blitt funnet fire palmyreiske inskripsjoner; det later til at en gruppe palmyreiske bueskyttere var stasjonert der. De eksemplene på palmyreiske inskripsjoner som (per 1995) har blitt funnet, er datert til å stamme fra en periode som strekker seg over tre århundre; det eldste er fra år 9 f.Kr., men de fleste er skrevet mellom år 266 og år 273 e.Kr. I skrifthistorien utgjør det palmyrenske alfabetet et viktig mellomledd mellom det arameiske alfabetet og de senere hebraiske og arabiske alfabetene.Det er kjent over 1000 innskrifter, for det meste vigselsinnskrifter.
De andre viktigere vestarameiske dialekter var nabateisk og judeo-arameisk. Vestarameiske dialekter tales fremdeles (2015) i noen få syriske småbyer/landsbyer som Ma'loula, Bakh'a og Jubb'adin.


== Referanser ==


== Litteratur ==
Delbert R. Hillers, Eleonora Cussini, Eleanora Cussini, Palmyrene Aramaic Texts,  Johns Hopkins University Press (1996), ISBN 978-0-8018-5278-7
Hans H. Spoer, "Palmyrene Inscriptions found at Palmyra in April, 1904", Journal of the American Oriental Society (1904)
John Swinton, An Explication of All the Inscriptions in the Palmyrene Language and Character Hitherto Publish'd. In Five Letters from the Reverend Mr. John Swinton, M. A. of Christ-Church, Oxford, and F. R. S. to the Reverend Thomas Birch, D. D. Secret. R. S., Philosophical Transactions (1753).
Bergen ungdomshjem

Bergen ungdomshjem var en fylkeskommunal institusjon for barn og unge, etablert på Laksevåg i Bergen i 1971. Institusjonen var en videreføring av Ungdomshjemmet Solstreif, opprettet i 1964 og Bergens kommunale Ungdomshjem som overtok driften i 1971/1972. Hjemmet holdt til i Herman Grans vei 1 på Laksevåg i Bergen. Ungdomshjemmet ble avviklet i 1999. 
Ungdomshjemmet Solstreif var en privat virksomhet, initiert av tidligere Laksevåg kommune. I utgangspunktet var tilbudet myntet på unge, relativt veltilpassede jenter. Men det viste seg raskt at barn med stor og komplisert problematikk ble plassert på hjemmet. Ungdomshjemmets bygninger  ble reist i 1964, og utformet som en stor enebolig tilpasset 12 beboere og 3 ansatte. Bestyrerinnen hadde egen leilighet. I andre etasje var det ett betjeningsrom, seks enkeltrom og tre dobbeltrom. Senere ble dette til åtte enkeltrom og to dobbeltrom. Bruttoarealet var på 144 kvm. 
Det var barnevernsnemnda som plasserte barn i ungdomshjemmet, og barna kunne komme fra ulike steder i omegnen. Det viste seg raskt at de unge hadde større adferdsproblemer enn man hadde regnet med. Et gjennomgående trekk var også problemene med å skaffe tilstrekkelig kvalifisert personale. Fra 1964 og fram til 1971 hadde hjemmet hatt fire forskjellige styrere.
Ungdomshjemmet ble solgt til Bergen kommune i 1971, og gjenoppstod som Bergen kommunale ungdomshjem i 1972. Institusjonen var på dette tidspunktet beregnet for inntil 9 jenter og gutter mellom 13 og 20 år, som hadde tøffe oppvekstvilkår og i mange tilfeller lav sosial tilpasningsevne. Det var fortsatt vanskelig å skaffe kvalifisert personale og gode økonomiske rammer. Hjemmet ble derfor midlertidig nedlagt i juni 1974, og åpnet igjen først i april 1975. Det ble da ansatt mer kvalifisert personale for å møte ungdommenes store og sammensatte problemer. Likevel var det en tendens at personalsituasjonen var preget av midlertidige ansettelser og stort gjennomtrekk.
Det er uvisst om det ble drevet noen form for undervisning på ungdomshjemmet før Bergen kommune overtok driften etter 1971. Men det ble ansatt to lærere med lærerutdanning i 1972, og disse var underlagt skoleadministrasjonen i kommunen. Denne ordningen varte til 1974, og etter den tid fikk elevene skolegang utenfor ungdomshjemmet.
Bergen kommune driftet hjemmet fram til 1980, da Hordaland fylkeskommune overtok. Fra 1980 het hjemmet Bergen ungdomshjem. Fra oppstarten i 1964 og fram til 1971 finnes det lite bevart dokumentasjon om ungdomshjemmet. Arkivmateriale som dokumenterer virksomheten finnes ved Bergen byarkiv (materiale mellom 1971 og 1980), Hordaland fylkesarkiv (mapper på ungdommene), Statsarkivet i Bergen, Sosialdepartementet og Riksarkivet.


== Kilder ==
Artikkel i Bergensavisen
Barnevernrapporten Arkivert 5. mars 2016 hos Wayback Machine.
Neri Marcorè

Neri Marcorè (født 31. juli 1966 i Porto Sant'Elpidio) er en italiensk skuespiller, sanger, dubber, imitator og programleder på TV. Han har deltatt i mer en 20 filmer og  TV-programserier siden 1994.
Han hadde hovedrollen i filmen Incantato som var med i Cannes filmfestival i 2003. Han fikk den italienske filmprisen Nastro d'Argento («sølvbåndet») som beste skuespiller i 2003 for sin tolkning av rollen Nello Balocchi i denne filmen.
Han portretterte også pave Johannes Paul I i TV-serien Papa Luciani - Il sorriso di Dio («Pave Luciani - Guds smil»), skrevet og redigert av Giorgio Capitani, basert på pavens liv. TV-serien var produsert av den italienske allmennkringkasteren RAI i 2006.
Han spilte også i den amerikanske filmen The Tourist fra 2010. 


== Referanser ==


== Eksterne lenker ==
(it) Offisielt nettsted 
(en) Neri Marcorè – kategori av bilder, video eller lyd på Commons 
(en) Neri Marcorè på Internet Movie Database 
(fr) Neri Marcorè på Allociné 
(en) Neri Marcorè på AllMovie 
(en) Neri Marcorè hos The Movie Database 
(en) Neri Marcorè på Discogs 
(en) Neri Marcorè på MusicBrainz 
(en) Neri Marcorè på Songkick
Seiling under Panamerikanske leker 2015

Seiling under Panamerikanske leker 2015. Seiling var en av sportene under de Panamerikanske leker 2015 i Toronto i Canada. Seilasene ble avviklet 12. til 19. juli 2015. Det var totalt ti øvelser, tre for kvinner, to for menn og fem åpne klasser. Tjue nasjoner var representert med tilsammen 148 utøvere.


== Medaljer ==


== Referanser ==
Skyting under Panamerikanske leker 2015

Skyting under Panamerikanske leker 2015. Skyting var en av sportene under de Panamerikanske leker 2015 i Toronto i Canada. Konkurransene ble avviklet 12. til 19. juli 2015. Det var totalt 15 øvelser, seks for kvinner og ni for menn. Tjueseks nasjoner var representert med tilsammen 245 utøvere.


== Medaljer ==
Softball under Panamerikanske leker 2015

Softball under Panamerikanske leker 2015. Softball var en av sportene under de Panamerikanske leker 2015 i Toronto i Canada. Turneringen ble avviklet 12. til 26. juli 2015. Det var i to turneringer; en for menn og en for damer. Ni nasjoner var representert med tilsammen 181 deltakere fordelt på seks herrelag og seks damelag.


== Medaljer ==
Squash under Panamerikanske leker 2015

Squash under Panamerikanske leker 2015. Squash var en av sportene under de Panamerikanske leker 2015 i Toronto i Canada. Konkurransene ble avviklet 11. til 17. juli 2015. Det var tre konkurranser for menn og tre for kvinner; single, double og lagkonkurranse. Tretten nasjoner var representert med tilsammen 56 utøvere. De tapende semifinalistene fikk bronsemedaljer.


== Medaljer ==
Nabateisk

Nabateisk er et utdødd semittisk språk som også var skriftspråket i det nabateiske rike.


== Herkomst ==
Med Perserrikets undergang gikk det også tilbake med arameisk som handelsspråk i det nære Orienten. Samtidig fikk gresk stadig større utbredelse. Den tidligere enhetlige skridtkultur ble brutt opp i lokale skoler, og de gamle dialekter fikk en ny betydning nå også som egne skriftspråk.
Den nabateiske dialekt var en av disse lokale utviklinger. Ettersom befolkningen i nabateerriktet for det meste må ha talt en nordarabisk dialekt, formodes nabateisk å ha vært først og fremst et skriftspråk.


== Språklig tilhørighet ==
Som utløper av riksarameisk står nabateisk de vestarameiske dialekter nærmest. Språket oppviser riktignok også tydelig innflytelser fra arabisk, noe som fremgåt blantr annet av hyppig forbytting av «l» og «n» i arabiske egennavn og i tallrike arabiske innlånte ord. Fra 300-tallet blir den arabiske innflytelse til slutt så sterk at det nabateiske må sies å gi tapt ved at det glir over i arabisk.


== Litteratur ==
Solomon A. Birnbaum: «The Negeb Script.» I: Vetus Testamentum. 6, 1956, ISSN 0042-4935, s. 337–371.
Jean Cantineau: Le Nabatéen. 2 bind. Leroux, Paris 1930–1932 (Réimpression. Zeller, Osnabrück 1978, ISBN 3-535-01561-8)
Julius Euting] Nabatäische Inschriften aus Arabien. Reimer, Berlin 1885.
Ursula Hackl, Hanna Jenni, Christoph Schneider: Quellen zur Geschichte der Nabatäer. Textsammlung mit Übersetzung und Kommentar. Universitäts-Verlag u. a., Fribourg u. a. 2003, ISBN 3-7278-1410-1 (Novum testamentum et orbis antiquus. Studien zur Umwelt des Neuen Testaments 51).
Avraham Negev: Personal Names in the Nabatean Realm. Institute of Archaeology, the Hebrew University of Jerusalem, Jerusalem 1991 (Qedem 32, ISSN 0333-5844).
M. O'Connor: «The Arabic Loanwords in Nabatean Aramaic.» i: Journal of Near Eastern Studies. 45, 3, 1986, ISSN 0022-2968, s. 213–229.


== Referanser ==
Agder Buss

Agder Buss er et busselskap som kjører ruter i østlige deler av Aust-Agder på anbudskontrakt for Agder Kollektivtrafikk. Ruteområdet omfatter kommunene Gjerstad, Risør, Tvedestrand, Vegårshei og Åmli.


== Historie ==
Agder Buss AS ble etablert som et anbudsselskap av eierne Setesdal Bilruter og Telemark Bilruter høsten 2013. I januar 2014 vant selskapet kontrakten for ruteområdet, og overtok trafikken 1. januar 2015. Denne trafikken overtok de fra Nettbuss Sør, som hadde tilegnet seg det ved oppkjøpet av Risør og Tvedestrand Bilruter i 2008.
1. januar 2017 overtok selskapet også den trafikken som Telemark Bilruter har kjørt i Åmli siden 1974. I tillegg ble ruta som Telemark Bilruter (opprinnelig Fyresdal-Vrådal-Nissedal Billag) har kjørt mellom Vrådal og Arendal siden Treungenbanen ble nedlagt i 1967 delt opp i tre etapper, der Telemark Bilruter fortsatt kjører Vrådal – Åmli, mens Agder Buss kjører Åmli – Tvedestrand og bussbytte til Arendal i Fiansvingen.
Selskapets busspark omfatter store og mellomstore busser av merket Scania, og minibusser av typen Iveco Daily.


== Referanser ==
Maaloula

Maaloula (arameisk: ܡܥܠܘܠܐ‎, Maʿlūlā; arabisk: معلولا) er en småby i fjellene i det vestlige Syria, 56 km nordøst for hovedstaden Damaskus. Folkemengden var på 2 762 innbyggere ved folketellingen i 2004. Landsbyen, ligger i guvernementet Rif Dimashq, er mest kjent ved det at den sammen  med nabolandsbyene Bakh'a og Jubb'adin er de eneste gjenværende steder (2015) der det fortsatt tales vestarameisk. Denne dialekt av arameisk er språket som Jesus talte, om enn i en mer arkaisk form.
I Maaloula finnes både ortodokse og katolske kristne, og dessuten muslimer. Det er ikke bare den kristne del av befolkningen som taler vestarameisk, også den muslimske delen taler språket.


== Referanser ==


== Eksterne lenker ==
(en) Maaloula – kategori av bilder, video eller lyd på Commons 
(en) Maaloula – galleri av bilder, video eller lyd på Commons
Vestarameisk

Vestarameisk eller sørvestarameisk er den arameiske dialekt. Det er språket som ble talt i Palestina, og atskiller seg fra østarameisk, syrisk. For denne dialektdistinksjon kan man også bruke uttrykkene jødiskarameisk og kristenarameisk.Det språk som tales i Ma'loula og to nærliggende landsbyer i Syria kalle gjerne vestarameisk. Det står i kontinuitet med det gamle språk, men lingvister kaller det ofte vestlig neo-arameisk. Så sent som på 1600-tallet var det et betydelig antall landsbyer i fjellene i dagens Libanon og det vestlige Syria som talte språket.
Fram til 1600-tallet rapporterte reisende i Libanon om landsbyer der det ble talt arameisk.


== Litteratur ==
Sebasian Nordhoff, Harald Hammarström, Robert Forkel, Martin Haspelmath: Western Aramaic. Glottolog. Leipzig: Max Planck Institute for Evolutionary Anthropology, 2013.
Jonathan Owens: Arabic as a Minority Language. Walter de Gruyter, 2000. s. 347. ISBN 3-11-016578-3.


== Referanser ==
Henryk Mückenbrunn

Henryk Mückenbrunn (født 1903 i Zakopane, død 1956 i Vallée Blanche) var en polsk skiløper som representerte SN PTT Zakopane. Han ble sju ganger polsk mester på ski. I 1923 vant han 18 km langrenn. Året etter tok han hele fire nasjonale mesterskap, i hopp, kombinert, langrennsstafett og hinderløp på ski. I 1925 vant han igjen hopp og kombinert. Han ble også tsjekkoslovakisk mester i kombinert i 1926.
Mückenbrunn skal ha vært påmeldt til OL-hopprennet i Chamonix i 1924, men han deltok ikke, antakelig fordi han brakk beinet før mesterskapet. I det første VM i Johannisbad i 1925 fikk han 29.-plass på 18 km langrenn og 44.-plass i hopp.
Han reiste fra Zakopane i 1926 og slo seg ned i Chamonix i Frankrike. Lite er kjent om hvorfor han forlot Polen, men det antas at han kan ha desertert fra militærtjeneste. I Chamonix jobbet han som skiinstruktør og etablerte sin egen skiskole. Han arbeidet også som tennislærer, og var på 1930-tallet professor i kroppsøving ved Universitetet i Lyon. I 1933 besøkte han Polen i forbindelse med de jødiske vinterlekene maccabiaden, som ble arrangert i Zakopane. Under 2. verdenskrig holdt han seg i dekning, men det er kjent at han loset flyktninger fra Frankrike til det nøytrale Sveits.
Henryk Mückenbrunn omkom i en snøstorm i Vallée Blanche ved Chamonix i 1956.


== Referanser ==


== Kilder ==
Skijumping.pl: Henryk Muckenbrunn "Miki"– narciarz z Janosikową odwagą... (skrevet av Wojciech Szatkowski, 9. februar 2009, besøkt 1. september 2015)
Adam Kwieciński: Hoppresultater (besøkt 1. september 2015)
Memories of the Olympic Winter Games: Resultater skihopping, vinter-OL 1924 (besøkt 1. september 2015)
Arnold Nordal

Arnold Nordal (født 19. mai 1909 i Syvde i Vanylven kommune i Møre og Romsdal, død 16. august 2002 i Bærum i Akershus) var en norsk professor i farmakognosi (læren om medisinplanter og naturstoffer) ved Universitetet i Oslo.
Nordal tok apotekerutdannelse (cand.pharm.) i 1936, doktograden i 1947 og ble professor i 1948, 39 år gammel. Nordal utviklet tidlig interesse for folkemedisin og legeplanter. I løpet av sitt doktogragsarbeid isolerte Nordal  en fram til da ukjent sukkertype, sedoheptulose, som senere bl.a. fikk stor betydning for nobelprisvinneren Melvin Calvins arbeid med planters fotosyntese.
Nordal var knyttet til Farmasøytisk institutt ved Universitetet i Oslo i mesteparten av sin karriere. I 1953-1954 var han knyttet til University of California i Berkeley og var i 1950- og 1960-årene FN-ekspert i Burma der han ledet et utviklingsprosjekt knyttet til dyrking av lokale medisinplanter.
Nordal var en ettertraktet foredragsholder i mange fora og en meget populær foreleser ved Farmasøytisk institutt
Arnold Nordal var medlem i Det Norske Videnskaps-Akademi fra 1964 og ble utenvnt til ridder av 1. klasse av St. Olavs Orden i 1979.


== Referanser ==


== Kilder ==
Arnold Nordal i Store norske leksikon
Arnold Nordal i Norsk biografisk leksikon
Nekrolog i Aftenposten 26. august 2002
Oscar Möller (fotballspiller)

Johan Oscar Möller (født 15. april 1987 i Västervik) er en svensk fotballspiller. Möller, som er spiss, spiller for BK Derby. Han har tidligere spilt for Åtvidabergs FF i Allsvenskan.


== Meritter ==


=== Som klubbspiller ===


==== Åtvidabergs FF ====
Superettan: 2011


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3. 


== Eksterne lenker ==
(en) Oscar Möller – Transfermarkt 
(en) Oscar Möller – Soccerway 
(en) Oscar Möller – FBref 
«Oscar Möller», profil på SvFFs hjemmeside (sv)
Rombaksveien

Rombaksveien er en veistrekning i Narvik kommune i Nordland. Veien er en del av europavei 6 og fylkesvei 7575 mellom Narvik sentrum og Rombaksbrua nordøst for byen. Strekningen har en samlet lengde på 13,3 kilometer. Hele strekningen var tidligere en del av europavei 6 gjennom Nordland.
Rombaksveien er en del av europavei 6 mellom Taraldsvikbrua i Narvik sentrum og Orneshaugen nordøst for sentrum. Ved Orneshaugen fortsetter Rombaksveien langs fylkesvei 7575 til Rombaksbrua. Byggingen av Rombaksveien ble påbegynt i 1959, og traséen sto ferdig før åpningen av Rombaksbrua i 1964. I forbindelse med åpningen av  Hålogalandsbrua i desember 2018 fikk den delen av Rombaksveien som ligger mellom Ornes og Rombaksbrua status som fylkesvei.Deler av traséen regnes som en ulykkesstrekning med flere ulykkespunkter, og mellom 1977 og 2010 ble det registrert nesten 140 ulykker med personskader langs Rombaksveien. Strekningen hadde en beregnet årsdøgntrafikk på over fire tusen kjøretøy før den ble nedklassifisert til fylkesvei.


== Referanser ==
Tennis under Panamerikanske leker 2015

Tennis under Panamerikanske leker 2015. Tennis var en av sportene under de Panamerikanske leker 2015 i Toronto i Canada. Konkurransene ble avviklet 10. til 16. juli 2015. Det var single- og doubleturneringer for både menn og kvinner samt mixeddouble. Tjuetre nasjoner var representert med tilsammen 75 utøvere.


== Medaljer ==


== Medaljevinnerne ==
Synkronsvømming under Panamerikanske leker 2015

Synkronsvømming under Panamerikanske leker 2015. Synkronsvømming var en av sportene under de Panamerikanske leker 2015 i Toronto i Canada. Konkurransen ble avviklet 9. til 11. juli 2015. Det var to øvelser for damer; duett og lagkonkurranse. Tretten nasjoner var representert med tilsammen 82 utøvere.


== Medaljer ==


== Medaljevinnerne ==
Taekwondo under Panamerikanske leker 2015

Taekwondo under Panamerikanske leker 2015. Taekwondo var en av sportene under de Panamerikanske leker 2015 i Toronto i Canada. Taekwondokonkurransene ble avviklet 19. til 22. juli 2015. Det ble konkurrert i fire vektklasser for menn og fire for kvinner. Tjueåtte nasjoner var representert med tilsammen 109 utøvere. De tapende semifinalistene fikk bronsemedaljer.


== Medaljer ==
Anguilla under VM i friidrett 2015

Anguilla deltok under VM i friidrett 2015 (utendørs) fra 22. august til 30. august 2015 i Beijing i Kina.


== Resultater ==


=== Menn ===
Bane- og landeveisøvelser


== Referanser ==


== Eksterne lenker ==
Iaaf: Deltagende lag
Resultater fra iaaf
Triatlon under Panamerikanske leker 2015

Triatlon under Panamerikanske leker 2015. Triatlon var en av sportene under de Panamerikanske leker 2015 i Toronto i Canada. Konkurransene ble avviklet 11. til 12. juli 2015. Det var i to konkurranser; en for menn og en for damer. Tjuefire nasjoner var representert med tilsammen 69 utøvere.


== Medaljer ==
John Wayne lufthavn

John Wayne lufthavn (IATA: SNA, ICAO: KSNA, FAA LID: SNA) er en internasjonal lufthavn i Orange County i delstaten California i USA.
Orange County ligger i storbyområdet ved Los Angeles, avstanden til Disneyland er 23 km.  Lufthavnen er blant de 50 største i USA, målt i antall passasjerer, men betydelig mindre enn Los Angeles internasjonale lufthavn. Lufthavnen ble i 1979 oppkalt etter filmskuespilleren John Wayne, som bodde i Orange County.
Største operatør fra lufthavnen er lavprisflyselskapet Southwest Airlines.


== Referanser ==


== Eksterne lenker ==
(en) Offisielt nettsted 
(en) John Wayne Airport – kategori av bilder, video eller lyd på Commons
Javon Francis

Javon Francis (født 14. desember 1994) er en jamaicansk friidrettsutøver som konkurrerer i sprintløp. Han representerte landet sitt under VM i friidrett 2015 i Beijing, der han ble slått ut i semifinalen på 400 meter.Han tok sølv under Sommer-OL 2016.


== Referanser ==


== Eksterne lenker ==
(en) Javon Francis – Olympedia 
(en) Javon Francis – Sports-Reference (OL-resultater – arkivert) 
(en) Javon Francis – World Athletics 
(en) Javon Francis – Track and Field Statistics
Steven Gardiner

Steven Gardiner (født 12. september 1995) er en bahamansk friidrettsutøver som konkurrerer i sprintløp. Han representerte landet sitt under VM i friidrett 2015 i Beijing, der han ble slått ut i semifinalen på 400 meter.Han tok gull for Bahamas på 400 meter under Sommer-OL 2020 i Tokyo.


== Referanser ==


== Eksterne lenker ==
(de) Steven Gardiner – Munzinger Sportsarchiv 
(en) Steven Gardiner – Olympics.com 
(en) Steven Gardiner – Olympic.org 
(en) Steven Gardiner – Olympedia 
(en) Steven Gardiner – Sports-Reference (OL-resultater – arkivert) 
(en) Steven Gardiner – World Athletics 
(en) Steven Gardiner – Diamond League 
(en) Steven Gardiner – Track and Field Statistics
Vernon Norwood

Vernon Norwood (født 10. april 1992) er en amerikansk friidrettsutøver som konkurrerer i sprintløp. 


== Idrettskarriere ==
2014Norwood studerte ved Louisiana State University, og ved NCAA-mesterskapet innendørs i 2014 (1. divisjon) kom han på 2.-plass på 400 meter, og Louisiana State University vant 4 x 400 meter stafett. Ved NCAA-mesterskapet utendørs fikk han to bronsemedaljer - på 400 meter individuelt og på 4 x 400 meter stafett. 
Han deltok ved U23-NACAC-mesterskapet i friidrett i 2014, som ble arrangert i Kamloops i Canada. Der kom han på 3.-plass på 400 meter, bak Brycen Spratling og Bralon Taplin. I tillegg deltok han på USAs stafettlag som vant 4 x 400 meter stafett. 

2015I april satte han personlig rekord på 400 meter, med 44,44 sekunder, da han vant LSU Alumni Gold i Baton Rouge. Han vant 400 meter ved NCAA-mesterskapet innendørs 2015, og ved NCAA-mesterskapet utendørs fikk han gull på både 400 meter og på 4 x 400 meter stafett. Dermed har han til sammen 4 NCAA-mesterskapstitler. 
Norwood kom på 3.-plass på 400 meter ved USA-mesterskapet i friidrett 2015. Han representerte landet sitt under VM i friidrett 2015 i Beijing, der han ble slått ut i semifinalen på 400 meter. På 4 x 400 meter løp han i innledningsheatet, og USA vant finalen med tiden 2:57,82. 

2016I mars vant han 400 meter ved USA-mesterskapet i friidrett innendørs 2016, og ble tatt ut til VM i friidrett innendørs 2016. I VM ble han diskvalifisert i innledningsheatet på 400 meter, for å trå utenfor banen sin. På 4 x 400 meter vant USA, foran Bahamas og Trinidad og Tobago.

2021Han vant gull for USA på 4 × 400 meter under Sommer-OL 2020 i Tokyo.


== Referanser ==


== Eksterne lenker ==
(en) Vernon Norwood – Olympedia 
(en) Vernon Norwood – USAs olympiske komité 
(en) Vernon Norwood – World Athletics 
(en) Vernon Norwood – Diamond League 
(en) Vernon Norwood – Track and Field Statistics 
(en) Profil hos Louisiana State University Arkivert 4. mars 2016 hos Wayback Machine.
Peter Matthews

Peter Matthews (født 13. november 1989) er en jamaicansk friidrettsutøver som konkurrerer i sprintløp. Han representerte landet sitt under VM i friidrett 2015 i Beijing, der han ble slått ut i semifinalen på 400 meter.Han tok sølv under Sommer-OL 2016.


== Referanser ==


== Eksterne lenker ==
(en) Peter Matthews – Olympics.com 
(en) Peter Matthews – Olympic.org 
(en) Peter Matthews – Olympedia 
(en) Peter Matthews – Sports-Reference (OL-resultater – arkivert) 
(en) Peter Matthews – World Athletics 
(en) Peter Matthews – Diamond League 
(en) Peter Matthews – Track and Field Statistics
Volleyball under Panamerikanske leker 2015

Volleyball under Panamerikanske leker 2015. Volleyball var en av sportene under de Panamerikanske leker 2015 i Toronto i Canada. Turneringene ble avviklet 16. til 26. juli 2015. Det var i to turneringer; en for menn og en for damer. Ti nasjoner var representert med tilsammen 192 deltakere fordelt på åtte herrelag og åtte damelag.


== Medaljer ==
Vannpolo under Panamerikanske leker 2015

Vannpolo under Panamerikanske leker 2015. Vannpolo var en av sportene under de Panamerikanske leker 2015 i Toronto i Canada. Turneringene ble avviklet 7. til 15. juli 2015. Det var i to turneringer; en for menn og en for damer. Ni nasjoner var representert med tilsammen 208 deltakere fordelt på åtte herrelag og åtte damelag.


== Medaljer ==